તેના 52 દિવસ પછી, 24 માર્ચે વડા પ્રધાન નરેન્દ્ર મોદીએ રાષ્ટ્રજોગ સંબોધનમાં દેશવ્યાપી લૉકડાઉનની ઘોષણા કરી હતી.

રાત્રે 8 વાગ્યે થયેલા આ સંબોધનના માત્ર ચાર કલાક પછી, એટલે કે રાત્રે 12 વાગ્યાથી સંપૂર્ણ લૉકડાઉન લાગુ કરવામાં આવ્યું હતું.

તે દિવસે, એટલે કે 24 માર્ચ સુધી ભારતમાં કોરોના વાઇરસના કુલ 564 કેસ પૉઝિટિવ જોવા મળ્યા હતા અને 10 લોકોનાં મૃત્યુ થયાં હતાં. એટલે કે મૃતાંક 1.77% .

હવે મે મહિનાના ચોથા અઠવાડિયાની વાત કરીએ તો હાલમાં ભારતમાં કોરોના વાઇરસથી સંક્રમિત લોકોની કુલ સંખ્યા 1,25,101 છે.

સરકારી આંકડા મુજબ, આમાંથી 51,784 લોકો સાજા થઈ ગયા છે. કોરોના વાઇરસને કારણે મૃત્યુઆંક 3720 છે. એટલે કે કુલ 3.36% મૃત્યુ.

લૉકડાઉન ખરેખર ભારત માટે જરૂરી હતું?

સવાલ એ છે કે શું આટલું કડક લૉકડાઉન ખરેખર ભારત માટે જરૂરી હતું?

બીજી તરફ એક એવું પાસું છે કે જેને માત્ર ભારત જ નહીં સમગ્ર વિશ્વ જોઈ રહ્યું છે.

બેકારી, ગરીબીની ખાઈમાં ફરી પડવાના, પ્રિયજનોથી અલગ થવાના અને ઘણા લોકોનાં મૃત્યુ વચ્ચે લૉકડાઉનમાં ઉતાવળે લોકો ઘરે પરત જવા નીકળ્યા તો ખરા, પણ રસ્તામાં ભૂખ-તરસ અને ઘણા અકસ્માતે તેમનો ભોગ લઈ લીધો.

એક અનુમાન મુજબ, કોરોના સંક્રમણને રોકવા માટે જાહેર કરાયેલા લૉકડાઉન દરમિયાન અત્યાર સુધીમાં લગભગ 12 કરોડ લોકો બેરોજગાર થઈ ગયા છે.

તેમાંના મોટા ભાગના દેશના અસંગઠિત ક્ષેત્રના છે એટલે કે દૈનિક અથવા ટૂંકા ગાળાના કરાર પર કામ કરતા કામદારો.

અને જો તેઓ બેરોજગાર નથી થયા તો પણ છેલ્લા બે મહિનાથી પગાર વિના ઘરે બેસીને કામ ફરી શરૂ થવાની રાહ જોઈ રહ્યા છે.

દેશની અર્થવ્યવસ્થાની હાલત એવી છે કે છેલ્લા બે મહિનામાં જ સરકારે 20 લાખ કરોડ રૂપિયાના રાહતપૅકેજની જાહેરાત કરવી પડી.

મામલાની ગંભીરતાનો અંદાજ સમજવા જાણીએ કે આ રકમ ભારતના જી.ડી.પી. (ગ્રોસ ડૉમેસ્ટિક પ્રાઇસ)ના 10% જેટલી છે.

લૉકડાઉન કેમ?

કોવિડ-19 એ એક એવી બીમારી છે જેનો સામનો સમગ્ર વિશ્વ કરી રહ્યું છે.

ચીનના વુહાનથી પ્રસરવાના શરૂ થયેલા આ વાઇરસે વિશ્વના વિકસિત દેશોથી માંડીને પછાત દેશો સુધીના દરેકને ભરડામાં લેવાનો પ્રયાસ કર્યો છે.

સ્પેન હોય કે ઇટાલી, અમેરિકા અથવા યુ.કે., જાપાન અથવા દક્ષિણ કોરિયા, કૅનેડા અથવા બ્રાઝિલ- આ વાઇરસ દરેક દેશમાં મૃત્યુ અને સંક્રમણની છાપ છોડી રહ્યો છે.

વર્લ્ડ હેલ્થ ઑર્ગેનાઇઝેશનના (WHO)ના અનુસાર, વિશ્વમાં કોરોના વાઇરસના કુલ કેસ 47 લાખના આંકને વટાવી ગયા છે, જેમાં ત્રણ લાખથી વધુ... \n\nમને ઉપરના લેખ માટે સારું શીર્ષક આપો.
કોરોના વાઇરસ : શું મોદી સરકાર આ વખતે આકલન કરવામાં ચૂકી ગઈ?